标题：青箱杂记
书籍简介
吴处厚的《青箱杂记》为北宋中后期重要笔记之一,多记五代至北宋年间朝野杂  事,尤以诗词为甚,其中蕴含丰富的词学、文学思想,具有重要的词学理论和词学文献价值。其辨证分析人品与文品、词品的关系，提出“正人端士亦皆有艳丽之词”和“尤物能移人，情荡则难反”等论断，系对北宋时期流行的“艳词损德”社会舆论之反拨，为文人写作艳词正名。其心态虽未必完全健康,然具有一定的历史进步性。吴氏且把“气象”等引进词学批评的理论域阀，将之作为品评词人精神风貌之标尺。词史上最早写作的药名词，幸赖吴氏《青箱杂记》一书以存，吴氏并指出陈亚药名诗词自成一家“俳谐”的艺术风格，而“斡运曲折，使各中理”乃为写作药名词之要领。
《青箱杂记》成书于北宋元佑二年，作者吴处厚因歪曲诗词陷害宰相蔡确而为时人所不齿，但作者喜好读书，能诗善赋，又长期处于政治和文化中心，可谓见多识广，博闻强记。此书多是记载宋代及五代朝野杂事、诗话掌故等。
与现代文学对比
《青箱杂记》其中有多条关于宋人属对的记载，与现在我们所言的巧对、无情对有比较大的关系，稍举几则：  郎中曹琰亦滑稽辩捷，尝有僧以诗卷投献，琰阅其首篇《登润州甘露阁》云：“下观扬子小”，琰曰：“何不道卑吠狗儿肥”？次又阅一篇《送僧》云：“猿啼旅思凄”，琰曰：“何不道犬吠张三嫂”？座中无不大笑。
龙图刘烨亦滑稽辩捷，尝与内相刘筠聚会饮茗，问左右曰：“汤滚也未？”左右皆应曰：“已滚”。筠曰：“佥曰鲧哉”。烨应声曰：“吾与点也”。”
烨又尝与筠连骑趋朝，筠马病足行迟，烨谓曰：“马何故迟”？筠曰：“只为三更五。”言点蹄也，烨应声曰：“何不与他七上八？”意欲其下马徒行也。
虽然是诗句，但曹琰的戏谑明显融合了属对的特性，其中包含的谐音和字字对仗工整的特性更常见于后来的无情对。而第二则刘烨、刘筠的集句属对包含了谐音、双关等用法，亦是一则不错的巧对。第三则又增加了一些谜语的趣味，三更五点与七上八之间也是成语对的典型案例。
这是第一卷中的几则记载，还有更多关于属对的记载，读者不妨自己去发现、探索。
作者简介
吴处厚，字伯固，邵武（今属福建）人。仁宗皇佑五年（1053）进士，授汀州司理参军。神宗熙宁中，为定武军管勾机宜文字（《青箱杂记》卷二）。元丰四年（1081），为将作监丞（《续资治通鉴长编》卷三二一），迁大理寺丞。出知通利军，改汉阳。哲宗元祐四年（1089）知卫州（同上书卷四二四），未几卒。有《青箱杂记》十卷。《宋史》卷四七一有传。
原文节选
青箱杂记卷一 
雷德骧，长安人，太祖时，久居谏诤之任，有直名．与赵普有隙，时普以勋旧作相，宠遇方渥，骧间请对，言普专权，容堂吏纳赂．由是忤旨，贬商州司户．岁馀，其子有邻挝登闻鼓诉冤，鞫得其实，堂吏李可度除名，馀党皆杖嵴黥配远州，出普知河阳，召德骧复旧官，擢有邻守校书郎．后普复入相，德骧恳乞致仕．太宗勉之曰：「朕终保卿必不为普所挤．」有邻性亦刚鲠，有父风，太宗尝面谕有邻：「朕欲用汝父为相何如？」有邻对曰：「臣父有才略而无度量，非宰相器．」乃止．有邻弟有终亦有才[一]，平蜀寇，最有功，为宣徽使，薨．德骧、有终父子二人常并命为江南淮南两路转运使[二]，当世荣之．王禹偁赠诗二首，其一曰：「江南江北接王畿，漕运帆樯去似飞．父子有才同富国，君王无事免宵衣．屏除奸吏魂应丧，养活疲民肉渐肥．还有文场受恩客，望尘情抱倍依依．」其二曰：「当时词气压朱云[三]，老作皇家谏诤臣．章疏罢封无事日，朝廷犹指直言人．题诗野馆光泉石，讲易秋堂动鬼神．棘寺下僚叨末路，斋心唯祝秉鸿钧[四]．」盖禹偁常出德骧门下，而德骧深于易[五]，酷嗜吟咏故也． 
有终有将略，自平蜀后，人为立祠．又尝以私财犒士，贫不能足，贷钱以给，比捐馆时[六]，犹逋三万缗[七]，真宗特出内帑偿之[八]．故魏野哭有终诗曰：「圣代贤臣丧，何人不惨颜？新祠人祭祀[九]，旧债帝填还．卤簿尘侵暗，铭旌泪洒斑．功名谁复继[一0]，敕葬向家山．」 
洛阳龙门，有吕文穆公读书龛．云文穆昔尝栖偃于此，初有友二人，一人则温尚书仲舒，一人忘其姓名[一一]，而三人誓不得状元不仕[一二]．及唱第，文穆状元[一三]，温已不意[一四]，然犹中甲科[一五]，遂释褐，其一人径拂衣归隐[一六]．后文穆作相[一七]，太宗问：「昔谁为友[一八]？」文穆即以归隐者对，遽以着作佐郎召之[一九]，不起．故文穆罢相尹洛[二0]，作诗曰[二一]：「昔作儒生谒贡闱，今提相印出黄扉．九重鵷鹭醉中别，万里烟霄达了归[二二]．邻叟尽垂新鹤发[二三]，故人犹着旧麻衣[二四]．洛阳谩道多才子[二五]，自叹遭逢似我稀．」所谓故人，盖斥其友归隐者也[二六]． 
文穆有大第在洛中，真宗祠汾时，车驾幸止其厅，后人不敢复坐．围以栏楯，设御榻焉．即今张文孝公宅是也． 
张文孝公观以真宗幸亳岁状元及第，致仕枢密副使[二七]，而其父尚无恙．父名居业，周易学究，性友弟，滞选调三十馀年，年六十馀，始转京秩，以主客员外郎致仕．见其子入践枢府，授大府卿，寿九十卒[二八]．卒未逾年，张公亦捐馆，故諡文孝．乃知张公贵达，皆其父福庆所致[二九]． 
李文正公昉，深州饶阳人．太祖在周朝，已知其名，及即位，用以为相．常语昉曰[三0]：「卿在先朝，未尝倾陷一人，可谓善人君子．」故太宗遇昉亦厚，年老罢相，每曲宴[三一]，必宣赴赐坐．昉尝献诗曰：「微臣自愧头如雪，也向钧天侍玉皇[三二]．」昉诗务浅切，效白乐天体，晚年与参政李公至为唱和友，而李公诗格亦相类，今世传二李唱和集是也． 
公有第在京城北，家法尤严，凡子孙在京守官者，俸钱皆不得私用，与饶阳庄课并输宅库，月均给之，故孤遗房分皆获沾济，世所难及也．有子宗谔，仕至翰林学士，篇什笔札，两皆精妙[三三]．太宗朝，尝以京官带馆职赴内宴，阁门拒之，宗谔献诗曰：「戴了宫花赋了诗，不容重睹赭黄衣[三四]．无聊独出金门去，恰似当年下第归．」盖宗谔尝举进士，御试下第，故诗因及之．太宗即时宣召赴坐[三五]，后遂为例，虽选人带职[三六]，亦预内宴[三七]，自宗谔始也． 
王文正公旦，相真宗仅二十年，时值四夷纳款，海内无事，天书荐降，祥瑞沓臻，而大驾封岱祠汾，皆为仪卫使扈跸．处士魏野献诗曰：「太平宰相年年出[三八]，君在中书十四秋[三九]．西祀东封俱已毕[四0]，可能来伴赤松游[四一]．」 
世传真宗任旦为相，常倚以决事．故欧阳少师撰旦神道碑铭曰[四二]：「国有大事，事有大疑，匪卜匪筮，公为蓍龟．」公虽荷真宗眷委之重，每慎密远权以自防，故君臣之间，略无纤隙可窥． 
公与杨文公亿为空门友，杨公谪汝州，公适当轴，每音问不及他事，唯谈论真谛而已．余尝见杨公亲笔与公云：「山栗一秤，聊表村信．」盖汝唯产栗，而亿与王公忘形[四三]，以一秤栗遗之，斯亦昔人鸡黍缟紵之意也[四四]． 
世传王公尝记前世为僧，与唐房太尉事颇相类，及将捐馆，遗命剃发，以僧服敛．家人不欲，止以缁褐一袭纳诸棺而已．然公风骨清峭，顷项微结喉，有僧相之[四五]，皆谓其寒薄，独一善相者目之曰：「公名位俱极，但禄气不丰耳．」故旦虽位极一品，而饮啗全少，不畜声伎[四六]．晚年移疾在告，真宗尝密齎白金五千两[四七]，旦表谢曰[四八]：「已恨多藏，况无用处．」竟不受之[四九]，其清苦如此． 
彭齐，吉州人，才辩滑稽，无与为对．未第时，常谒南丰宰，而宰不喜士，平居未尝展礼．一夕，虎入县廨，咥所蓄羊[五0]，弃残而去，宰即以会客，彭亦预召[五一]．翌日，彭献诗谢之曰：「昨夜黄斑入县来，分明?迹印苍苔．几多道德驱难去，些子猪羊引便来[五二]．令尹声声言有过，录公口口道无灾．思量也解开东阁[五三]，留取头蹄设秀才[五四]．」南方谓押司录事为「录公」，览者无不绝倒．齐以大中祥符元年姚晔下及第[五五]，仕至太常博士卒． 
陈亚，扬州人，仕至太常少卿，年七十卒[五六]，盖近世滑稽之雄也．尝着药名诗百馀首，行于世．若「风月前湖近，轩窗半夏凉」，「?怕腊寒呵子下，衣嫌春暖宿纱裁[五七]」及赠祈雨僧云：「无雨若还过半夏，和师晒作葫芦<羊+巴>[五八]」之类，极为脍炙[五九]．又尝知祥符县，亲故多干借车牛[六0]，亚亦作药名诗曰：「地居京界足亲知，倩借寻常无歇时[六一]．但看车前牛领上，十家皮没五家皮．」览者无不绝倒．亚常言：「药名用于诗，无所不可，而斡运曲折，使各中理，在人之智思耳．」或曰：「延胡索可用乎？」亚曰：「可．」沉思久之，因朗吟曰：「布袍袖里怀漫刺，到处迁延胡索人．此可赠游谒穷措大[六二]．」闻者莫不大笑．